
Edition
 ⟨1⟩ * (s)iddhaM
1. Mālinī
śriyam abhimata-bhogyāṁ naika-kālāpanītāṁ
tridaśa(pa)ti-sukhārtthaṁ yo (ba)ler ājahāra|
kamala-nila(ya)nā(yā)ḥ śāśvataṁ dhāma lakṣmyāḥ
⟨2⟩ sa jayati vijitārttir vviṣṇur atyanta-jiṣṇuḥ||
2. Mālinī
tad-anu jayati śaśvaT śrī-(pari)kṣipta-vakṣāḥ
sva-bhuja-janita-vīryo rājarājā(dhirā)jaḥ|
(na)rapati⟨3⟩-(bh)ujagānāṁ māna-darppotphaṇānāṁ
pratikr̥ti-(ga)ruḍājñā(ṁ) nirvviṣī(ṁ) cāvakarttā||
3. Mālinī
nr̥pati-guṇa-niketaḥ skandaguptaḥ pr̥thu-śrīḥ
catur-udadhi-(jal?)āntāṁ sphīta-paryanta-deśāM|
⟨4⟩ Avanim avanatāri¿r y?a¿ḥ c?akārātma-saṁsthāṁ
pitari sura-sakhitvaṁ (prāpta)vaty ātma-śaktyā||
4. Āryā
api ca jitam [e]va tena prathayaṁti yaśāṁsi yasya ripavo pi [|]
āmūla-bhagna-darppā niva[rttitā?] mleccha-deśeṣu||
5. Upajāti
⟨5⟩ krameṇa buddhyā nipuṇaṁ pradh(ārya)
dhyātvā ca kr̥tsnān guṇa-(doṣa-hetūn)|
vyap(e)tya sarvān manujendra-putrāṁl
lakṣmīḥ (svayaṁ) yaṁ varayāṁ cakāra||
6. Upajāti
(ta)smin nr̥pe (śā)sati naiva kaścid
dha(rmmā)d apeto manujaḥ prajāsu|
⟨6⟩ (ārtto) daridro vyasanī kadary(o)
daṇḍena vā yo bhr̥śa-pīḍitaḥ (s)yā(t)||
7. Upajāti
(e)vaṁ sa jitvā pr̥thivīṁ samagrāṁ
bhag(nā)gra-da[rppān] dviṣataś ca (kr̥)tv(ā)|
sarvveṣu deśeṣu vidhāya gopt¿r̥?⟨r̥̄⟩n
saṁcintayā(m ā)sa bahu-prakāraM||
8. Upajāti
syāt ko nurūpo ⟨7⟩ matimān vin¿i?⟨ī⟩to
medhā-smr̥tibhy(ā)m anape(ta-bhā)vaḥ|
satyārjav(au)dārya-nayopapa(nno)
(mādhurya)-dākṣiṇya-(ya)śonvitaś ca||
9. Upajāti
bhakto nurak(to) nr̥-v(i)ś(e)ṣa-yuktaḥ
sarvvopadhābhiś ca viśuddha-buddhiḥ|
Anr̥ṇya-bhāvopagat-āntarātmā{ḥ}
sarvvasya lokasya hite pravr̥ttaḥ||
10. Upajāti
⟨8⟩ nyāyārjane rthasya ca kaḥ samarthaḥ
syād arjitasyāpy atha rakṣaṇe ca|
gopāyitasyāpi (ca) vr̥ddhi-hetau
vr̥ddhasya pātra-pratipādanāya||
11. Upajāti
sarvveṣu bhr̥tyeṣv api saṁhateṣu
yo me praśiṣyān nikhilān surāṣṭrāN|
Aṁ jñātam ekaḥ khalu parṇadatto
bhārasya tasyodvahane samarthaḥ||
12. Upajāti
⟨9⟩ Evaṁ viniścitya nr̥pādhipena
naikān aho-rātra-gaṇān sva-matyā|
yaḥ saṁniyukto rthanayā kathaṁcit
samyak-surāṣṭrāvani-pālanāya||
13. Upajāti
niyujya devā varuṇaṁ pratīcyāṁ
svasthā yathā nonmanaso babhūvu(ḥ)|
pūrvvetarasyāṁ diśi parṇadattaṁ
niyujya rājā dhr̥timāṁs tathābhūT|
14. Upajāti
⟨10⟩ tasyātmajo hy ātmaja-bhāva-yukto
dvidheva cātmātma-vaśena nītaḥ|
sarvvātmanātmeva ca rakṣaṇīyo
nityātmavān ātmaja-kānta-rūpaḥ|
15. Upajāti
rūpānurūpair lalitair vicitraiḥ
nitya-pramodānvita-sar¿v?a-bhāvaḥ|
prabuddha-padmākara-padmavaktro
nr̥ṇāṁ śaraṇyaḥ śaraṇ-āgatānāM|
16. Mālabhāriṇī
⟨11⟩ Abhavad bhuvi cakrapālito sāv
iti nāmnā prathitaḥ priyo janasya|
sva-guṇair anupaskr̥tair udātt(ai)ḥ
pitaraṁ yaś ca viśeṣayāṁ cakāra|
17. Upajāti
kṣamā prabhutvaṁ vinayo nayaś ca
śauryaṁ vinā śaurya-mah[ā?]rccanaṁ ca|
(vākya?)ṁ damo dānam adīnatā ca
dākṣiṇyam ānr̥ṇyam aś(ū)nyatā ca|
18. Upajāti
sauṁdaryam āryetara-nigrahaś ca
Avismayo dhairyam udīrṇatā ca|
⟨12⟩ Ity evam ete tiśayena yasminn
avipravāsena guṇā vasanti|
19. Upajāti
na vidyate sau sakale pi loke
yatropamā tasya guṇaiḥ kriyeta|
sa Eva kārtsnyena guṇānvitānāṁ
babhūva n¿r̥?⟨r̥̄⟩ṇām upamāna-bhūtaḥ|
20. Upajāti
ity evam etān adhikān ato nyān
guṇān par(ī)kṣya svayam eva pitrā|
yaḥ saṁniyukto nagarasya rakṣāṁ
viśiṣya pūrvān pracakāra samyaK|
21. Upajāti
⟨13⟩ Āśritya v¿i?⟨ī⟩ryaṁ (sva-bhuja?)-dvayasya
svasyaiva nānyasya narasya darpaṁ|
nodvejayām āsa ca kaṁcid evam
asmin pure caiva śaśāsa ¿duṣṭāḥ?⟨duṣṭān⟩|
22. Upajāti
viśrabdham alpena śaśāsa yo smin
kālena lokeṣu sa-nāgareṣu|
yo lālayām āsa ca paura-vargān
[⏓–⏑] putrān su-parīkṣya doṣāN|
23. Upajāti
saṁraṁjayāṁ ca prakr̥tīr babhūva
pūrva-smitābhāṣaṇa-māna-dānaiḥ|
⟨14⟩ niryantraṇānyonya-gr̥ha-praveśai[ḥ]
saṁvarddhita-prīti-gr̥hopacāraiḥ|
24. Upajāti
brahmaṇya-bhāvena pareṇa yuktaḥ
śaklaḥ śucir dāna-paro yathāvaT|
prāpyān sa kāle viṣayān siṣeve
dharmārthayoś cā[py a]virodhanena|
25. Upajāti
yo [–⏑––⏑⏑] parṇadattāt
sa nyāyavān atra kim asti citraṁ|
muktā-kalāpāmbuja-padma-śītāc
candrāt kim uṣṇaṁ bhavitā kadāciT|
26. Vaṁśastha
⟨15⟩ Athā krameṇāmbuda-kāla Āgat(e)
n(i)dāgha-kālaṁ pravidārya toyadaiḥ|
vavarṣa toyaṁ bahu saṁtataṁ ciraṁ
sudarśanaṁ yena bibheda cātvarāT|
27. Upajāti
saṁvatsarāṇām adhike śate tu
triṁśadbhir anyair api ṣaḍbhir eva|
rātrau dine prauṣṭhapadasya ṣaṣṭhe
gupta-prakāle gaṇanāṁ vidhāya|
28. Vaṁśastha
⟨16⟩ Imāś ca yā raivatakād vinirgatā[ḥ]
palāśinīyaṁ sikatā-vilāsinī|
samudra-kāntāḥ cira-bandhanoṣitāḥ
punaḥ patiṁ śāstra-yathocitaṁ yayuḥ|
29. Vaṁśastha
avekṣya varṣāgama-jaṁ mahodbhramaṁ
mahodadher ūrjayatā priyepsunā|
Aneka-tīrānta-ja-puṣpa-śobhito
⟨17⟩ nadīmayo hasta Iva prasāritaḥ|
30. Vaṁśastha
viṣādya(mānāḥ khalu sarvato ja)nāḥ
kathaṁ kathaṁ kāryam iti pravādinaḥ|
mitho hi pūrvāpara-rātram utthitā
vicintayāṁ cāpi babhūvur utsukāḥ|
31. Vaṁśastha
apīha loke sakale sudarśanaṁ
pumā¿ṁ?⟨n⟩ hi durdarśanatāṁ gataṁ kṣaṇāT|
⟨18⟩ bhaven nu sāmbho-nidhi-tulya-darśanaṁ
su-darśanaṁ [–⏑⏑–⏑–⏑⏓] [||]
32. Upajāti
[⏑–⏑––⏑] vaṇe sa bhūtvā
pituḥ parāṁ bhaktim api pradarśya|
dharmaṁ purodhāya śubhānubandhaṁ
rājño hitārthaṁ nagarasya caiva|
33. Upajāti
saṁvatsarāṇām adhike śate tu
⟨19⟩ triṁśadbhir anyair api saptabhiś ca|
pra [–⏑––⏑⏑] śāstra-vettā
(viśve?) py anujñāta-mahā-prabhāvaḥ|
34. Upajāti
ājya-praṇāmai¿ḥ? vibudhān atheṣṭvā
dhanair dvijātīn api tarpayitvā|
paurāṁs tathābhyarcya yathārha-mānaiḥ
bhr̥tyāṁś ca pūjyān suhr̥daś ca dānaiḥ|
35. Upajāti
⟨20⟩ graiṣmasya māsasya tu pūrva-pa(kṣe)
[⏑–⏑––] (pra)thame hni samyaK|
māsa-dvayenādaravān sa bhūtvā
dhanasya kr̥tvā vyayam aprameyaM|
36. Upajāti
āyāmato hasta-śataṁ samagraṁ
vistārataḥ ṣaṣṭir athāpi cāṣṭau|
⟨21⟩ Utsedhato nyat puruṣāṇi (sapta?)
[⏑–⏑–] (ha)sta-śata-dvayasya|
37. Upajāti
babandha yatnān mahatā nr̥devān
(abhyarcya?) samyag ghaṭitopalena|
a-jāti-duṣṭa¿m? prathitaṁ taṭākaṁ
sudarśanaṁ śāśvata-kalpa-kālaM|
38. Mālinī
⟨22⟩ Api ca sudr̥ḍha-setu-prā(nta?)-vinyasta-śobha-
- ratha-caraṇa-samāhva-krauṁca-haṁsāsa-dhūtaM|
vimala-salila [–––⏑––⏑––]
bhuvi ta [⏑⏑⏑–––] da[.](ā)rkaḥ śaśī ca|
39. Mālinī
⟨23⟩ nagaram api ca bhūyād vr̥ddhimat-paura-juṣṭaṁ
dvija-bahu-śata-gīta-brahma-nirnaṣṭa-pāpaṁ|
śatam api ca samānām īti-durbhikṣa [–⏓]
[⏑⏑⏑⏑⏑⏑–––⏑––⏑––] [||]
(iti suda)rśana-taṭāka-saṁskāra-graṁtha-racanā (sa)māptā||

